Document ID: 31982R2791

NEUVOSTON ASETUS (ETY) N:o 2791/82,
annettu 18 päivänä lokakuuta 1982,
teurastettuun sikaan sovellettavan tuontimaksun yhden tekijän laskentasääntöjen määrittämisestä annetun asetuksen (ETY) N:o 2764/75 ja yhteisestä tullitariffista annetun asetuksen (ETY) N:o 950/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(), sellaisena kuin se on viimeksi muutettuna asetuksella (ETY) N:o 2966/80(), ja erityisesti sen 9 artiklan 2 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 2759/75 8 ja 9 artiklassa säädetään perussäännöistä teurastettuun sikaan sovellettavan tuontimaksun vahvistamiseksi; on suotavaa lisätä tämän tuotteen määritelmä asetukseen (ETY) N:o 2764/75(), sellaisena kuin se on muutettuna asetuksella (ETY) N:o 370/76(), yhteisen tullitariffin alanimikkeessä 02.11 A III a 1 tarkoitettujen sianruhojen tuontimaksujen oikean soveltamisen helpottamiseksi; tämän vuoksi on muutettava asetusta (ETY) N:o 950/68(), sellaisena kuin se on viimeksi muutettuna asetuksella (ETY) N:o 2655/80(),
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 2764/75 artikla seuraavasti:
"3a artikla
"Teurastetuilla sioilla" tarkoitetaan kesyjen sikojen kokoruhoja tai puoliruhoja, joista on laskettu veri ja poistettu sisälmykset, harjakset ja sorkat. Puoliruho saadaan halkaisemalla kokoruho kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta. Nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman. Puoliruhot voivat olla myös selkäytimineen, aivoineen, kielineen tai niitä ilman. Emakon kokoruhot ja puoliruhot voivat olla nisineen (maitorauhasineen) tai niitä ilman."
2 artikla
Muutetaan asetuksen (ETY) N:o 950/68 liitteenä oleva tullitariffi seuraavasti:
1) Lisätään 2 lukuun lisähuomautus seuraavasti:
"7. Alanimikkeessä 02.01 A III a 1 "ruhoilla tai puoliruhoilla" tarkoitetaan teurastettujen kesyjen sikojen ruhoja, joista on laskettu veri ja poistettu sisälmykset, harjakset ja sorkat. Puoliruho saadaan halkaisemalla kokoruho kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta; nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman. Puoliruhot voivat olla myös selkäytimineen, aivoineen, kielineen tai niitä ilman. Emakon kokoruhot ja puoliruhot voivat olla nisineen (maitorauhasineen) tai niitä ilman."2) Korvataan alanimike 02.01 A III a 1 seuraavasti:
TAULUKON PAIKKA
3 artikla
Tämä asetus tulee voimaan 1 päivänä tammikuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 18 päivänä lokakuuta 1982.

Labels: 3
15
17
6